Studiu: Vaccinurile anti-COVID de la Pfizer și Moderna sunt sigure pentru femeile însărcinate.
Vaccinurile anti-COVID-19 nu par să prezinte niciun risc grav în timpul sarcinii. Femeile însărcinate care fac COVID-19 prezintă un risc crescut de forme severe. Studiul sugerează că beneficiile vaccinurilor depăşesc riscurile.
Femeile însărcinate se pot imuniza împotriva COVID-19. Asta arată primele date ale unui studiu desfășurat în SUA. Se pare că vaccinurile Pfizer si Moderna sunt sigure pentru gravide și pentru bebeluși, potrivit unui studiu publicat în jurnalul de medicină New England.Pe lângă faptul că vaccinurile sunt sigure pentru femeile însărcinate, cercetările au arătat că vaccinurile anti-COVID-19 de la Moderna şi Pfizer le protejează și pe mamele care alăptează, dar şi pe nou-născuţi, pentru că primesc anticorpi.Cel mai frecvent efect secundar a fost durerea la locul injectării. Cu toate acestea, durerile de cap, durerile musculare, frisoanele şi febra au fost raportate mai rar de gravide.Dar cercetătorii spun că sunt necesare mai multe studii pe termen lung, pentru a evalua siguranţa vaccinului anti-COVID-19 în timpul sarcinii.